AIŠKINAMASIS RAŠTAS

Dėl Molėtų rajono savivaldybės apskaitoje registruoto ir valdomo valstybės turto perėmimo savivaldybės nuosavybėn

1. Parengto tarybos sprendimo projekto tikslai ir uždaviniai:

Tikslas – perimti Molėtų rajono savivaldybės apskaitoje registruotą ir valdomą valstybės nekilnojamąjį turtą (vietinės reikšmės viešuosius kelius ir gatves) Molėtų rajono savivaldybės nuosavybėn.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Priėmus sprendimą valstybės nekilnojamas turtas (vietinės reikšmės viešieji keliai ir gatvės) bus perduoti Molėtų rajono savivaldybės nuosavybėn.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

2022 m. birželio 28 d. įsigaliojo Lietuvos Respublikos valstybės turto perdavimo savivaldybių nuosavybėn įstatymo (toliau – Įstatymas) pakeitimai, reglamentuojantys valstybės turto perėmimo savivaldybių nuosavybėn bei savivaldybių nuosavybės teisių įregistravimo į jį Nekilnojamojo turto registre procesus.

Iki Lietuvos Respublikos valstybės turto perdavimo savivaldybių nuosavybėn įstatymo (toliau – Įstatymas) pataisų įsigaliojimo savivaldybių nuosavybėn priskirtą turtą kiekvienai savivaldybei perdavimo–priėmimo aktais perduodavo Lietuvos Respublikos Vyriausybės įgalioti asmenys, tačiau perdavimo–priėmimo aktų pasirašymas - tik formalumas, kadangi tokį turtą faktiškai valdo, prižiūri ir savo apskaitose apskaito savivaldybės iki perdavimo–priėmimo aktų pasirašymo, o ne valstybės institucijos. Siekiant sutrumpinti turto perėmimo procedūras ir mažinti administracinę naštą abiem pusėms, nustatytas naujas turto perėmimo savivaldybių nuosavybėn proceso reguliavimas. Vadovaujantis nauju reguliavimu, Įstatymo 3 straipsnyje nurodytą valstybės turtą savivaldybės perima savivaldybių tarybų sprendimais, o ne perdavimo – priėmimo aktais. Rajono tarybų sprendimais perimtas savivaldybės nuosavybėn turtas - teisinis pagrindas teisės aktų nustatyta tvarka registruoti savivaldybių nuosavybės teises į šį turtą Nekilnojamojo turto registre.